Grøstad etablerte seg som murmester i Kristiania i 1891. I løpet av 1890-årene var han byggmester og utførende arkitekt for en rekke bygninger, særlig i Bolteløkka-området. Mange av disse var frittstående bygårder i mur, som regel i nyrenessanse og med pusset fasade, men han fikk også oppført enkelte trevillaer, typisk i sveitserstil. Bygningene kunne være tegnet av andre arkitekter eller bygge på Grøstads egne tegninger. Etter Kristianiakrakket i 1899 ser han ut til å ha vært mindre aktiv i Kristiania.